I 1471 nevner biskop Tuve et nybygget kapell i byen , som også kalles Luntertun. Fra 1482 finnes et brev med en påskrift som nevner en kongelig fogd på Rönnegård ved Luntertun. 1492 omtales et gods som heter Luntertun og som tilhører domkirken. I 1504 omtales byen som tilhørende en av de syv lovlige markedene i Skåne. Og til sist i 1516, i et brev fra Malmø, befaler Christian II borgerne i Luntertun å rive byen ned og gjenoppføre den et par km lenger opp ad Rönne Å, på det sted som i dag kalles Ängelholm. Andre av byens beboere blir beordret til å flytte til Landskrone. Bådsted (Båstad) forsvinner som kjøpstad noenlunde på samme tid.